**DISPOZIŢIA**

**nr. 487 din 03 noiembrie 2021**

**privind constituirea** **Comisiei de negociere a ofertei pentru**

**atribuirea contractului având ca obiect : ”** Achiziție LICENȚE SOFTWARE GIS și servicii de instalare /configurare , instruire, implementare , consultanță și actualizarea Software-ului GIS existent la nivelul Consiliului Județean Cluj**”**

Preşedintele Consiliului Judeţean Cluj,

Având în vedere Referatul nr. **39.650 / 03.11.2021** elaborat de către Directia de Dezvoltare si Investitii referitor la constituirea Comisiei de negociere a ofertei pentru atribuirea contractului având ca obiect **:** ” Achiziție LICENȚE SOFTWARE GIS și servicii de instalare /configurare , instruire, implementare , consultanță și actualizarea Software-ului GIS existent la nivelul Consiliului Județean Cluj”,

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. f) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de negociere a ofertei pentru atribuirea contractului având ca obiect **:** ” Achiziție LICENȚE SOFTWARE GIS și servicii de instalare /configurare , instruire, implementare , consultanță și actualizarea Software-ului GIS existent la nivelul Consiliului Județean Cluj”, în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Domnul Mihăiță Inoan - consilier achizitii publice - Serviciul Lucrări şi Achiziţii Publice - se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe** **Simona Gaci**

**Anexă**

**la Dispoziția nr. 487/03 noiembrie 2021**

**Componența** **Comisiei de negociere a ofertei pentru**

**atribuirea contractului având ca obiect :** ” **Achiziție LICENȚE SOFTWARE GIS și servicii de instalare /configurare , instruire, implementare , consultanță și actualizarea Software-ului GIS existent la nivelul Consiliului Județean Cluj”**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat, după caz** | **Direcția/Serviciul/**  **Biroul/Compartimentul, după caz** | **Mențiuni** |
| 1 | Președinte | Claudiu Salanță | Arhitect Șef | Direcția Urbanism și Amenajarea Teritoriului/ Serviciul Urbanism si Amenajarea Teritoriului | - |
| 2 | Membru | Corina Pintea | consilier | Direcția Urbanism și Amenajarea Teritoriului/ Serviciul Urbanism si Amenajarea Teritoriului | - |
| 3 | Membru | Mihăiță Inoan | Consilier achizitii publice | Direcția Dezvoltare și Investiții/Serviciul Lucrări şi Achiziţii Publice | Nominalizat în calitate de preşedinte de rezervă |
| 4 | Membru de rezervă | Monica Nicoară | consilier | Direcția Urbanism și Amenajarea Teritoriului/ Serviciul Autorizare, Disciplina in Construcții, GIS | - |
| 5 | Membru de rezervă | Matei Petru | Consilier achizitii publice | Direcția Dezvoltare și Investiții/Serviciul Lucrări şi Achiziţii Publice | - |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe** **Simona Gaci**